Kedves Hallgató!

A Miniszterelnökség meghirdette a Magyar Közigazgatási Ösztöndíjprogram 2027. évi pályázati lehetőségét mindazon fiatalok számára, akik a közigazgatásban képzelik el jövőjüket.

Második vagy harmadik diplomádat csinálod, de már szívesen elkezdenél dolgozni? Érdekelnek a minisztériumi munkák, és nem riadsz el a külképviselettől sem?
Ha a válaszod mindkét kérdésre igen volt, a Magyar Közigazgatási Ösztöndíjprogram Rád vár!
Az MKÖ a Kormány utánpótlásképző, karrierindító programja, amelyet a Miniszterelnökség működtet. A felvételt nyert ösztöndíjasok hét hónapig egy hazai minisztériumban szereznek szakmai tapasztalatot, majd három hónapig Magyarország külképviseleti szerveinél, nagykövetségein, főkonzulátusain és nemzetközi szervezetek melletti állandó képviseleteknél dolgoznak.

Az ösztöndíjprogram 2027. február 1-én kezdődik és november 30-án ér véget.
Az MKÖ 2027-es évfolyamának ösztöndíjasai mind a belföldi programszakasz, mind a külföldi programszakasz ideje alatt emelt összegű ösztöndíjat kapnak, amely adó- és járulékmentes:
1. az ösztöndíj összege belföldön havi 350 000 Ft
1. az ösztöndíj összege külföldön átlagosan havi 750 000 Ft
Jelentkezni az mkoprogram.hu honlapon tudtok 2026. október 1. és október 31. között.
Pályázati feltételek
1. a pályázat benyújtásakor be nem töltött 30. életév;
1. magyar állampolgárság;
1. cselekvőképesség;
1. büntetlen előélet;
1. tárgyalóképes angol vagy német vagy francia nyelvtudás (államilag elismert, legalább B2 szintű komplex nyelvvizsga, vagy olyan nyelvvizsga, amely a Nyelvvizsgáztatási Akkreditációs Központ honlapja szerint legalább B2-es szintre honosítható);
1. a pályázat benyújtásának időpontjában kormányzati szolgálati, közszolgálati, állami szolgálati jogviszony nem áll fenn.
Felmerülő kérdéseiteket az mko@me.gov.hu email címen tudjátok feltenni, de kövessetek be minket bátran Facebook-on, Instagram-on és TikTok-on!
Facebook: https://www.facebook.com/magyarkozigazgatasiosztondijprogram
Instagram: https://www.instagram.com/mko_program/
TikTok: https://www.tiktok.com/@mko_program

Az MKÖ honlapja, amin keresztül a jelentkezés zajlik:
https://mkoprogram.hu/  

